Adik

Filem Adik merupakan sebuah filem drama romantik Malaysia 1990 yang diarahkan oleh Aziz Sattar dan dibintangi oleh Mr. Os, Mustapha Kamal, Nor Albaniah, Yusof Wahab, Accapan, Din Glamour . Filem ini telah ditayangkan kepada umum pada 1990.
 
Filem ini mula ditayangkan pada 1990 dan penghasilannya  diuruskan oleh SV Productions. Filem ini ditayangkan menggunakan bahasa Melayu. Filem ini terinspirasi dari filem Jackie Chan iaitu Heart of the Dragon.

Sinopsis
Filem ini mengenai seorang abang yang baik dan bertanggungjawab mempunyai adik kurang upaya. Rosli hidup sehari-hari sebagai seorang mekanik bersama rakannya, Accapan sambil dia bertanggungjawab menjaga adiknya, Os yang cacat akal setelah kematian kedua orang tua mereka. 

Setelah mula berkenalan dengan Ayu, Rosli berada dalam dilema apabila terpaksa memilih antara Os atau Ayu untuk mengisi ruang hidupnya sementara Azman mula kurang senang dengan kehadiran Rosli yang dilihat begitu rapat dengan Ayu. Atas nasihat berbaur cemburu dari Ayu, Rosli menghantar Os ke Hospital Bahagia agar Os mendapat jagaan terbaik dari pihak hospital. Setelah beberapa lama, Rosli membawa pulang Os setelah menerima nasihat dari Accapan.

Pada masa yang sama, Azman dan kuncunya berada dalam perhatian polis atas dakwaan mengedar dadah. Berlaku adegan berbalas tembakan antara pihak Azman dan pihak polis di sebuah pusat rekreasi namun Azman berjaya meloloskan diri ke sebuah tapak pembinaan yang kebetulan adanya Os dan rakan-rakannya sedang bermain di sana. Dengan bantuan Os, pihak polis berjaya memberkas Azman.

Mendengar keterangan dari pegawai polis di balai, Rosli bersyukur tiada apa-apa berlaku kepada Os dan Ayu yang mengikut Rosli bersama meminta maaf kepada Os atas segala kesalahan yang dilakukan.

Pelakon
 Mr. Os sebagai Os / Adik
 Mustapha Kamal sebagai Rosli
 Nor Albaniah sebagai Ayu
 Yusof Wahab sebagai Azman
 Accapan sebagai Accapan
 Din Glamour sebagai Din
 Buzen sebagai Kawan Os
 Tam Suhaimi sebagai Kawan Os
 Noorizan sebagai Ibu Azman
 Aziz Sattar sebagai Pesakit Hospital Bahagia
 Osman Kering sebagai Pegawai Hospital Bahagia
 Nyak Osman sebagai Guru Besar.

Lagu
 Sendiri nyanyian Jamal Abdillah

Penerbitan
Filem Adik ini dihasilkan oleh SV Productions.

Keluaran dan sambutan
Filem ini dikelaskan sebagai U dengan beseluruhan bahan sesuai ditonton oleh semua golongan masyarakat.

Rujukan

Pautan luar
 Filem Adik 
 
 
Adik
Adik
Adik